# Osobno računalo VAIO Fit 13A/14A/15ASVF13N1/SVF14N1/SVF15N1

## O međunarodnom programu ENERGY STAR(R)

Sljedeći se podaci odnose samo na proizvode označene oznakom ENERGY STAR.

Kao partner programa ENERGY STAR, Sony je potvrdio da ovaj proizvod udovoljava ENERGY STAR standardima o energetskoj učinkovitosti.

Međunarodni program za uredsku opremu ENERGY STAR program je koji promiče uštedu energije u upotrebi računala i uredske opreme. Program podržava razvoj i širenje proizvoda koji uspješno smanjuju potrošnju energije.

Podrobne informacije o programu ENERGY STAR potražite na sljedećim web-mjestima:

- http://www.energystar.gov/ (SAD)

- http://www.eu-energystar.org/ (Europa)

Ovo je računalo dizajnirano u skladu s ENERGY STAR standardima i isporučeno je sa sljedećim postavkama koje štede energiju, a odnose se na računalo koje se napaja energijom iz strujne utičnice:

- Pozadinsko osvjetljenje LCD zaslona automatski se isključuje nakon manje od 15 minuta neaktivnosti.

- Računalo prelazi u stanje mirovanja nakon manje od 30 minuta neaktivnosti.

Pritisnite tipku(Napajanje) kako biste računalo vratili u uobičajeni način rada.

Idi na vrh stranice