# Osobno računalo VAIO Fit 13A/14A/15ASVF13N1/SVF14N1/SVF15N1

## Napomene o upotrebi funkcije BLUETOOTH(R)

Prije upotrebe funkcije BLUETOOTH pročitajte sljedeće mjere predostrožnosti za ispravan rad.

- U nekim državama ili regijama upotreba funkcije BLUETOOTH može biti zabranjena lokalnim propisima.

- Funkcija BLUETOOTH s nekim uređajima možda neće raditi, ovisno o proizvođaču ili verziji aplikacije proizvođača. Prije kupnje provjerite zahtjeve sustava BLUETOOTH uređaja.

  Informacije o BLUETOOTH uređajima potražite na web-mjestu za podršku za VAIO.

  Neki BLUETOOTH uređaji zahtijevaju provjeru autentičnosti (uparivanje) prije uspostave veze s drugim uređajem. Izvršite provjeru autentičnosti prije povezivanja s tim uređajima.

- BLUETOOTH uređaji rade u pojasu 2,4 GHz koji upotrebljavaju razni uređaji. BLUETOOTH uređaji koriste tehnologiju za smanjenje radiosmetnji koje dolaze od drugih uređaja u istom pojasu; međutim, radiosmetnje ipak mogu uzrokovati nižu brzinu komunikacije, smanjenje dosega komunikacije te onemogućiti komunikaciju.

- Brzina i doseg komunikacije ovise o sljedećim uvjetima:

  - udaljenost između uređaja koji komuniciraju

  - postojanje prepreka između uređaja

  - okolina u koju spadaju zidovi i materijali od kojih su zidovi izrađeni

  - konfiguracija uređaja

  - aplikacija koja se koristi

  - stanje okoline koje može utjecati na radiosignale

    Komunikacija se ovisno o stanju okoline može prekinuti.

- Ako je VAIO računalo usklađeno s BLUETOOTH tehnologijom velike brzine i namjeravate ga upotrebljavati za brzu komunikaciju, u računalu omogućite funkciju bežične mreže i funkciju BLUETOOTH.

- Velike se datoteke tijekom neprekidnog prijenosa mogu oštetiti zbog ograničenja BLUETOOTH standarda i elektromagnetskih smetnji u okolini.

- Povezivanje više BLUETOOTH uređaja na VAIO računala može uzrokovati zagušenje kanala što za posljedicu ima nisku brzinu rada uređaja. To je uobičajeno kod BLUETOOTH tehnologije i ne predstavlja kvar.

- Slika i zvuk možda neće biti usklađeni ako videozapise reproducirate na VAIO računalu s izlazom zvuka na povezanom BLUETOOTH uređaju. To se često događa s BLUETOOTH tehnologijom i ne predstavlja neispravnost u radu.

- Svi BLUETOOTH uređaji moraju imati certifikat dobiven postupkom koji je propisala grupa Bluetooth SIG kako bi potvrdili da su usklađeni s BLUETOOTH standardom.

  Čak i ako su BLUETOOTH uređaji usklađeni s BLUETOOTH standardom, brzina rada, specifikacije i postupci za pojedini uređaj mogu se razlikovati. Razmjena podataka možda neće biti dostupna u svim okolnostima.

- Ne jamči se kompatibilnost VAIO računala sa svim BLUETOOTH uređajima.

- Ako morate hitno onemogućiti funkciju BLUETOOTH, isključite VAIO računalo.

Idi na vrh stranice

### Povezana tema

- O funkciji BLUETOOTH(R)
- Komuniciranje s drugim BLUETOOTH(R) uređajem, kao što je miš
- Zaustavljanje BLUETOOTH(R) komunikacije
- O sigurnosti tehnologije BLUETOOTH(R)
- Napomene o korištenju funkcije Wi-Fi(R) (bežični LAN)

Idi na vrh stranice